Madagaskar 3
Madagaskar 3 (inglizcha: Madagascar 3: Europeʼs Most Wanted; asl tarjimasi: Madagaskar 3: Yevropaning eng koʻp qidirilayotganlari) 2012-yili chiqarilgan sarguzasht va komedik janrdagi kompyuter-animatsion filmdir. DreamWorks Animation tomonidan ishlangan va Paramount Pictures tomonidan tarqatilgan. Film Madagaskar haqidagi turkum filmlarning uchinchisi va soʻnggisi boʻlib, bundan avval Madagaskar 2 (2008) filmi chiqarilgandi. Film rejissorlari — Eric Darnell, Conrad Vernon va Tom McGrath. Ssenariy mualliflari — Darnell va Noah Baumbach. Film bosh qahramonlariga Ben Stiller, Chris Rock, David Schwimmer, Jada Pinkett Smith, Sacha Baron Cohen, Cedric the Entertainer, Andy Richter, McGrath, Jessica Chastain, Bryan Cranston, Martin Short va Frances McDormand ovoz berishgan.